সুমিত্রা দেবী (অভিনেত্রী)

**সুমিত্রা দেবী** (; ২২ জুলাই ১৯২৩ - ২৮ আগস্ট ১৯৯০) হলেন একজন ভারতীয় অভিনেত্রী, যিনি ১৯৪০ এবং ১৯৫০-এর দশকে হিন্দি চলচ্চিত্রের পাশাপাশি বাংলা চলচ্চিত্রে তাঁর কাজের জন্য অধিক পরিচিত। দাদা গুঞ্জলের পরিচালিত ১৯৫২ সালের হিন্দি চলচ্চিত্র ''মমতা''তে তাঁর ভূমিকার জন্য তিনি সবচেয়ে বেশি স্মরণীয় হয়ে আছেন। তিনি দুই বার "সেরা অভিনেত্রী" বিভাগে বিএফজেএ পুরস্কার লাভ করেছেন। তিনি তাঁর সময়ের অন্যতম দুর্দান্ত সুন্দরী ছিলেন এবং প্রদীপ কুমার ও উত্তম কুমারের মতো অভিজ্ঞ ব্যক্তিরা তাঁকে তাঁর সময়ের সর্বাধিক সুন্দরী মহিলা হিসাবে আখ্যায়িত করেছিলেন।

## প্রাথমিক জীবন
সুমিত্রা দেবী ভারতের পশ্চিমবঙ্গের বীরভূমের শিউড়িতে ১৯২৩ সালের ২২শে জুলাই তারিখে এক ধনী ব্রাহ্মণ পরিবারে জন্মগ্রহণ করেছিলেন। তার পিতা মুরলী চট্টোপাধ্যায় ছিলেন পেশায় উকিল। কিশোরী বয়স থেকেই তিনি তৎকালীন বিখ্যাত অভিনেত্রী কানন দেবীর সৌন্দর্যে এবং খ্যাতিতে অত্যন্ত প্রভাবিত হন এবং মনে মনে অভিনেত্রী হওয়ার বাসনা পোষণ করেছিলেন।

## কর্মজীবন
### হিন্দি চলচ্চিত্র
১৯৪৩ সালে তাঁকে নিউ থিয়েটার্সের অফিসে একটি সাক্ষাতকার এবং পর্দায় চেহারা পরীক্ষার জন্য ডেকে পাঠানো হয়েছিল এবং শেষ অবধি কুন্দন লাল সায়গলের বিপরীতে হেমচন্দ্র চন্দরের *[[মেরি বহেন]]* (১৯৪৪)-এ অভিনয়ের জন্য তাঁকে নির্বাচন করা হয়েছিল। এই চলচ্চিত্রটি তৈরির সময় তাঁকে অপূর্ব মিত্রের বাংলা চলচ্চিত্র *সন্ধি* (১৯৪৪) তে প্রধান চরিত্রে অভিনয় করার প্রস্তাব দেওয়া হয়েছিল, যা তাঁর প্রথম চলচ্চিত্র ছিল। এই চলচ্চিত্রটি বাণিজ্যিকভাবে প্রচুর সাফল্য অর্জন করে এবং এই চলচ্চিত্রে তাঁর অভিনয়ের জন্য ১৯৪৫ সালে তিনি সেরা অভিনেত্রী" বিভাগে বিএফজেএ পুরস্কার লাভ করেছেন। ১৯৪০-এর দশকের শেষের দিকে, তিনি *ওয়সিয়তনামা* (১৯৪৪), *ভাই দুজ* (১৯৪৭), *উঁচ নিচ* (১৯৪৮) এবং *বিজয় যাত্রা* (১৯৪৮)র চলচ্চিত্রের অভিনয় করেছেন। এর ফলস্বরূপ তিন নিজেকে বলিউডের শীর্ষস্থানীয় অভিনেত্রী হিসাবে প্রতিষ্ঠিত করেছিলেন। গুঞ্জলের ''মমতাতে'' (১৯৫২) একক মা হিসাবে তাঁর চরিত্রে জন্য তিনি সকলদের দ্বারা প্রশংসিত হন। এই সম্পর্কে ফিল্মজ্যাক লিখেছিল, "তিনি এই দুর্দান্ত চরিত্রটিকে পুনরুদ্ধার করতে নিপুণভাবে কাজে করেছেন; তাঁর প্রশান্তি, কোমলতা, ব্যথা এবং যন্ত্রণা এবং সমস্তই এই চরিত্রটির মধ্যে অন্তর্ভুক্ত হয়েছিল।" তিনি *[[দিওয়ানা (১৯৫২-এর চলচ্চিত্র)|দিওয়ানা]]* (১৯৫২), *ঘুংরু* (১৯৫২), *ময়ূরপনখ* (১৯৫৪), *চোর বাজার* (১৯৫৪) এবং *[[জাগতে রহো]]* (১৯৫৬)-এর মতো চলচ্চিত্রে অভিনয়ের জন্য আরও প্রশংসিত হন।
### বাংলা চলচ্চিত্র
তিনি বাংলা চলচ্চিত্রেও তাঁর অভিনয় বজায় রেখেছিলেন। তাঁর অভিনীত বাংলা চলচ্চিত্রের মধ্যে *অভিযোগ* (১৯৪৭), *পথের দাবী* (১৯৪৭), *প্রতিবাদ* (১৯৪৮), *জয়যাত্রা* (১৯৪৮), *স্বামী* (১৯৪৯), *দেবী চৌধুরানী* (১৯৪৯), *সমর* (১৯৫০) এবং *দস্যু মোহন* (১৯৫৫) উল্লেখযোগ্য। কার্তিক চট্টোপাধ্যায় পরিচালিত লেখক বিমল মিত্রের ধ্রুপদী সাহিত্য *[[সাহেব বিবি গোলাম (১৯৫৬-এর চলচ্চিত্র)|সাহেব বিবি গোলাম]]* (১৯৫৬)-এ একজন জমিদারের সুন্দরী মাতাল স্ত্রীর চরিত্রে অভিনয় করেছেন। হরিদাস ভট্টাচার্যের জাতীয় পুরস্কার বিজয়ী বাংলা চলচ্চিত্র *[[আঁধারে আলো (১৯৫৭-এর চলচ্চিত্র)|আঁধারে আলো]]* (১৯৫৭)-তে শোকাহত হৃদয়ের এক বালিকা বিজলির চরিত্রে অভিনয়ের মাধ্যমে তিনি সমালোচকদের কাছ সমালোচনামূলক প্রতিক্রিয়া অর্জন করেছিলেন।

## তথ্যসূত্র

## বহিঃসংযোগ

* 
* Sumitra Devi on Facebook

বিষয়শ্রেণী:১৯২৩-এ জন্ম
বিষয়শ্রেণী:১৯৯০-এ মৃত্যু
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:পশ্চিমবঙ্গের অভিনেত্রী
বিষয়শ্রেণী:বাঙালি অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:বীরভূম জেলার ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী